b'\n_START_ARTICLE_\nMultiplekser\n_START_PARAGRAPH_\nMultiplekser je elektronsko vezje z ve\xc4\x8d podatkovnimi vhodi, enim ali nekaj izhodi in krmilnimi signali. Tipi\xc4\x8dni multiplekser ima n vhodov in 1 izhod. Vhodni signal, katerega \xc5\xa1tevilka je dolo\xc4\x8dena s krmilnimi signali, se prenese na izhod._NEWLINE_Multiplekser ali izbiralnik je element, ki ima n adresnih vhodov, 2\xe2\x81\xbf podatkovnih vhodov ter izhod. Tisti izmed vhodov, ki je izbran z adreso se prenese na izhod (na sliki je izbiralnik 2/1)._NEWLINE_Lahko ga realiziramo z vrati (IN, OR, NAND, NOR) ali TS vmesniki. Z njimi lahko realiziramo logi\xc4\x8dne funkcije. Iz manj\xc5\xa1ih izbiralnikov (2/1,4/1,...) lahko zgradimo ve\xc4\x8dje izbiralnike(8/1,16/1,...)._NEWLINE_Multiplekser je logi\xc4\x8dno vezje, ki opravlja pridru\xc5\xbeevanje ve\xc4\x8djega \xc5\xa1teveila vhodnih logi\xc4\x8dnih vrednosti manj\xc5\xa1emu \xc5\xa1tevilu prenosnih kanalov. Digitalni multiplekser je posebni primer, ki prena\xc5\xa1a iz 2n - vhodnih linij logi\xc4\x8dne vrednosti na eno izhodno linijo. izbiranje ustrezne vhodne linije in preslikava njenega stanja na izhod se opravlja z n-selekcijskimi signali na vhodih S0 , S1 , ... Sn .'